وادی آوستہ

وادی آ‎ؤستہ  (اطالوی: والے دآؤستہ Valle d'Aosta) اٹلی کے بیس علاقوں میں سے آبادی اور رقبہ دونوں کے لحاظ سے سب سے چھوٹا علاقہ ہے۔ علاقہ میں صرف ایک صوبہ ہے جس کو چوہتر کمونی یا قصبات میں تقسیم کیا گیا ہے۔ علاقہ کا کل رقبہ 3,263 مربع کلومیٹر اور آبادی لگ بھگ سوا لاکھ ہے۔ علاقہ زیادہ تر پہاڑی ہے، جہاں مغربی یورپ کی بلند ترین چوٹی مونتے بیانکو (Monte Bianco) واقع ہے۔ علاقہ کے مغرب میں فرانس، شمال میں سوئزرلینڈ اور جنوب میں اطالوی علاقہ پیعیمونتے واقع ہے۔ علاقہ کا شمار اٹلی کے ان پانچ علاقوں میں کیا جاتا ہے جنکو اطالوی آئین میں علاقائي خود مختاری کا خصوصی درجہ دیا گيا ہے۔

علاقہ میں اٹلی کا ایک ہی صوبہ واقع ہے جس کی تفصیلات درج ذیل ہیں۔
 نمبر شمار صوبہ آبادی (2006ء) رقبہ (مربع کلومیٹر) کمونی1 آوستہ (Aosta) 123,9783,26374
(نوٹ: خانۂ معلومات میں دی گئی آبادی سارے صوبہ بشمول تمام کمونے کی آبادی کے ہے، نہ کا صرف شہر کی۔)

علاقہ میں ڈیم کی تعمیر سے پہلے علاقہ غیر صنعتی اور زرعی تھا، لیکن ڈیم کی تعمیر سے دھات سازی کی صنعت علاقہ میں آئی۔ آج علاقہ سردیوں کے کھیلوں کا اہم مرکز ہے جو خاص طور پر کورمائر (Courmayeur) میں منعقد ہوتی ہیں۔ علاقہ کا اہم دریا دورا بالتیا (Dora Baltea) علاقہ میں سے نکل کر جنوبی سمت بہتا ہوا دریائے پوہ میں گرتا ہے۔

علاقائی حکومتی معاملات میں اطالوی اور فرانسیسی دونوں زبانوں کو استعمال کیا جاتا ہے، گرچہ علاقہ کی زیادہ تر آبادی فرانسیسی زبان بولتی ہے۔ اس کے علاوہ ایک چھوٹے سے قصبہ گریزونی (Gressoney) کے رہائشی جرمن زبان بولتے ہیں۔ اطالوی قومی ادارہ شماریات کے 2006ء کے اعدادوشمار کے مطابق علاقہ میں 4,976 غیر ملکی مہاجر رہتے ہیں جو کل علاقائي آبادی کا 4.0 فیصد ہیں۔ علاقہ کا سب سے بڑا شہر علاقائی صدر مقام آوستہ ہے جس کی آبادی 34270 ہے۔

 مزید پڑھیے 
 اٹلی کی علاقائی تقسیم

 نگارخانہ 

 بیرونی روابط 
 نیم خود مختار علاقہ وادی آوستہ۔ علاقائی حکومت کی باضابطہ ویب گاہ
 وادی آوستہ نقشہ جات

زمرہ:اطالیہ کی وادیاں
زمرہ:اطالیہ کے صوبے
زمرہ:اطالیہ کے علاقے
زمرہ:فرانسیسی زبان بولنے والے ممالک اور علاقہ جات

زمرہ:یورپ کے نیم خود مختار علاقے

زمرہ:وادی آوستہ